**GUVERNUL ROMÂNIEI**



 **HOTĂRÂRE**

**privind suplimentarea pe anul 2024 a sumei prevăzute ca justă despăgubire aprobate prin** **Hotărârea Guvernului nr. 861/2022 privind declanşarea procedurilor de expropriere a tuturor imobilelor proprietate privată situate pe amplasamentul suplimentar, aprobarea listei imobilelor proprietate publică a statului, precum şi a listei imobilelor proprietate publică a unităţilor administrativ-teritoriale, care fac parte din coridorul de expropriere al lucrării de utilitate publică de interes naţional "Autostrada de centură Bucureşti km 0 + 000-km 100 + 900", sector Centura Nord km 0 + 000-km 52 + 770, lot 2 km 20 + 000-km 39 + 000, precum și modificarea și completarea anexei nr. 2 la Hotărârea Guvernului nr. 861/2022**

În temeiul art. 108 din [Constituţia României](file:///C%3A%5CDocuments%20and%20Settings%5Cuser%5Csintact%203.0%5Ccache%5CLegislatie%5Ctemp198696%5C00068397.htm), republicată, şi al art. 5 alin. (1), art. 8 alin. (3), art. 9 alin. (8), art. 11 alin. (7) și al art. 32 din Legea nr. [255/2010](file:///C%3A%5CUsers%5CUser%5Csintact%204.0%5Ccache%5CLegislatie%5Ctemp1837536%5C00136744.htm) Legea nr. [255/2010](file:///C%3A%5CUsers%5CUser%5Csintact%204.0%5Ccache%5CLegislatie%5Ctemp1837536%5C00136744.htm) privind exproprierea pentru cauză de utilitate publică, necesară realizării unor obiective de interes naţional, judeţean şi local, cu modificările şi completările ulterioare

**Guvernul României** adoptă prezenta hotărâre:

**Art. I. -** Se aprobă suplimentarea pe anul 2024 a sumei prevăzute ca justă despăgubire aprobate prinHotărârea Guvernului nr. 861/2022 privind declanşarea procedurilor de expropriere a tuturor imobilelor proprietate privată situate pe amplasamentul suplimentar, aprobarea listei imobilelor proprietate publică a statului, precum şi a listei imobilelor proprietate publică a unităţilor administrativ-teritoriale, care fac parte din coridorul de expropriere al lucrării de utilitate publică de interes naţional "Autostrada de centură Bucureşti km 0 + 000-km 100 + 900", sector Centura Nord km 0 + 000-km 52 + 770, lot 2 km 20 + 000-km 39 + 000, cu suma totală de 399,1 mii lei, care se alocă de la bugetul de stat prin bugetul Ministerului Transporturilor și Infrastructurii, în conformitate cu Legea bugetului de stat pe anul 2024 nr. 421/2023, la capitolul 84.01 "Transporturi", titlul 56 "Proiecte cu finanțare din Fonduri Externe Nerambursabile ( FEN) postaderare, articolul 56.50 - "Programe finanțate din Fondul de Coeziune (FC) , aferente cadrului financiar 2021-2027".

 **Art. II. -** Anexa nr. 2 Hotărârea Guvernului nr. 861/2022 privind declanşarea procedurilor de expropriere a tuturor imobilelor proprietate privată situate pe amplasamentul suplimentar, aprobarea listei imobilelor proprietate publică a statului, precum şi a listei imobilelor proprietate publică a unităţilor administrativ-teritoriale, care fac parte din coridorul de expropriere al lucrării de utilitate publică de interes naţional "Autostrada de centură Bucureşti km 0 + 000-km 100 + 900", sector Centura Nord km 0 + 000-km 52 + 770, lot 2 km 20 + 000-km 39 + 000, publicată în Monitorul Oficial al României, Partea I, nr. 708 din 14 iulie 2022, se modifică și se completează după cum urmează:

1. Pozițiile nr. crt. 40, 68, 72, 80, 83, 95, 97, 98, 110, 111, 137, 139, 140, 141, 147, 154, 155, 160, 163, 164, 165, 179, 180, 185, 190, 195, 199, 234, 260, 261, 263, 264, 265, 266, 279, 289, 290, 358, 364, 365, 366, 378, 380, 382, 384, 386, 388, 390, 392, 394, 396, 398, 400, 402, 404,406, 408, 410, 412, 413, 414, 415, 416, 417, 418, 420, 421, 422, 425, 426, 427, 464, 491, 492, 502, 503, 506, 509, 519, 520, 521, 525, 526, 528, 535, 436, 545, 546, 550, 551, 552, 553, 554, 556, 561, 562, 564, 565, 567, 575, 579, 580, 582, 583, 585, 586, 587, 591, 592, 594, 595, 596, 599, 601, 602, 604, 608, 609, 612, 614, 615, 620, 621, 626, 633, 636, 637, 638, 639, 642, 644, 648, 649, 657, 658, 696, 697, 698, 699, 700, 701, 702, 703, 704, 705, 706, 707, 708, 712, 738, 794, 804, 805, 809, 825, 826, 845, 857, 863, 915**,** se modifică, în sensul actualizării în condițiile legii a elementelor de identificare şi a sumelor individuale aferente despăgubirilor, în conformitate cu anexa la prezenta hotărâre.
2. După poziția nr. crt. 419 se introduce o nouă poziție, respectiv poziția nr. crt. 419¹ rezultată ca urmare a întocmirii documentației cadastrale și a operațiunii tehnice de dezmembrare și care face parte din coridorul de expropriere situat pe amplasamentul aprobat prin la Hotărârea Guvernului nr. 861/2022, în conformitate cu anexa la prezenta hotărâre.
3. La poziția nr. crt. 147, se introduce imobilul proprietate privată reprezentând construcție ”împrejmuire” situată pe terenul supus exproprierii în condițiile legii, care face parte din coridorul de expropriere situat pe amplasamentul aprobat prin Hotărârea Guvernului nr. 861/2022, în conformitate cu anexa la prezenta hotărâre.

 **Art. III.** – Se aprobă declanșarea procedurii de expropriere pentru imobilul proprietate privată, prevăzut la art. II punctul 3, care constituie coridorul de expropriere al lucrării de utilitate publică de interes național Autostrada de centură Bucureşti km 0 + 000-km 100 + 900", sector Centura Nord km 0 + 000-km 52 + 770, lot 2 km 20 + 000-km 39 + 000, aflat pe raza pe raza localității Balotești din județul Ilfov, situat pe amplasamentul aprobat prin Hotărârea Guvernului nr. 861/2022, în conformitate cu anexa la prezenta hotărâre, expropriator fiind statul român, reprezentat de Ministerul Transporturilor și Infrastructurii, prin Compania Națională de Administrare a Infrastructurii Rutiere -S.A..

 **Art. IV.** – **(1)** Suma aprobată potrivit art. I se utilizează în scopul acordării justelor despăgubiri estimate de expropriator pentru imobilele prevăzute la art. II punctele 1- 3, în conformitate cu anexa la prezenta hotărâre.

 **(2)** Sumele individuale estimate de expropriator prevăzute la alin. (1) se virează de către Ministerul Transporturilor și Infrastructurii într-un cont de trezorerie deschis pe numele Companiei Naționale de Administrare a Infrastructurii Rutiere - S.A., în termen de cel mult 30 de zile de la data aprobării cererii de deschidere de credite, conform prevederilor art. 4 alin. (8) din Normele metodologice de aplicare a Legii nr. 255/2010 privind exproprierea pentru cauză de utilitate publică, necesară realizării unor obiective de interes naţional, judeţean şi local, aprobate prin Hotărârea Guvernului nr. 53/2011, la dispoziția proprietarilor/deținătorilor de imobile proprietate privată care fac parte din coridorul de expropriere al lucrării de utilitate publică de interes național, situat pe amplasamentul aprobat prin Hotărârea Guvernului nr. 861/2022, în vederea efectuării plății despăgubirilor în cadrul procedurilor de expropriere, în condițiile legii.

 Art. V. – Ministerul Transporturilor și Infrastructurii, prin Compania Naţională de Administrare a Infrastructurii Rutiere - S.A. rǎspunde de realitatea datelor din anexa la prezenta hotărâre, în conformitate cu prevederile legale, a sumei alocate potrivit prevederilor prezentei hotǎrâri, precum şi de corectitudinea datelor înscrise în documentele care au stat la baza stabilirii acesteia.

**PRIM – MINISTRU**

**ION – MARCEL CIOLACU**